P r o j e k t a s

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL KOMPIUTERINĖS ĮRANGOS PERĖMIMO LAZDIJŲ RAJONO SAVIVALDYBĖS NUOSAVYBĖN IR JOS PERDAVIMO VALDYTI, NAUDOTI IR DISPONUOTI PATIKĖJIMO TEISE**

2020 m. balandžio 24 d. Nr. 34-355

Lazdijai

Vadovaudamasi Lietuvos Respublikos vietos savivaldos įstatymo 6 straipsnio 5 ir 6 punktais, 16 straipsnio 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu ir 20 straipsnio 1 dalies 4 punktu ir atsižvelgdama į Nacionalinės švietimo agentūros ir Lazdijų rajono savivaldybės 2016 m. spalio 24 d. Jungtinės veiklos sutarties Nr. F3-33-(05) 2020 m. balandžio 2 d. pasirašytą papildymą Nr. 15-207,Lazdijų rajonosavivaldybės taryba nusprendžia:

1. Sutikti perimti Lazdijų rajono savivaldybės nuosavybėn savarankiškosioms funkcijoms įgyvendinti valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą turtą pagal 1 priedą.

2. Perėmus Lazdijų rajono savivaldybės nuosavybėn sprendimo 1 punkte nurodytą turtą, perduoti jį sprendimo 2 priede nurodytoms mokykloms valdyti, naudoti ir disponuoti juo patikėjimo teise.

3. Įgalioti Lazdijų rajono savivaldybės administracijos direktorių, o jo dėl ligos, komandiruotės, atostogų ar kitų objektyvių priežasčių nesant, Lazdijų rajono savivaldybės administracijos direktoriaus pavaduotoją, pasirašyti 1 ir 2 punktuose nurodyto turto perdavimo ir priėmimo aktus.

4. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Jūratė Jasiulevičienė, tel. (8 318) 66 146

Lazdijų rajono savivaldybės tarybos

2020 m. d.

sprendimo Nr.

1 priedas

**LAZDIJŲ RAJONO SAVIVALDYBĖS NUOSAVYBĖN SAVARANKIŠKOSIOMS FUNKCIJOMS ĮGYVENDINTI VALSTYBEI NUOSAVYBĖS TEISE**

**PRIKLAUSANČIO MATERIALIOJO TURTO SĄRAŠAS**

|  |  |  |  |  |
| --- | --- | --- | --- | --- |
| Eil. Nr. | Turto pavadinimas | Kiekis  vnt. | Vieneto kaina Eur  su PVM | Suma Eur  su PVM |
| Materialusis turtas | | | | | |
| 1. | Planšetinis kompiuteris „Samsung Galaxy Tab A 10.1 LTE (2019)” | 260 | 186,34 | 48448,4 |
| 2. | Planšetinis kompiuteris „Samsung Galaxy Tab A 10.1 LTE (2019)” | 170 | 179,08 | 30443,6 |
| 3. | Nešiojamas kompiuteris „HP 250“ | 9 | 492,47 | 4432,23 |
| 4. | Iš viso: | 439 | - | 83324,23 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
| **LAZDIJŲ RAJONO SAVIVALDYBĖS TARYBOS SPRENDIMO PROJEKTO**  **„DĖL KOMPIUTERINĖS ĮRANGOS PERĖMIMO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI PATIKĖJIMO TEISE”** |
| **AIŠKINAMASIS RAŠTAS** |
|  |

2020 m. d.

Lazdijai

Lazdijų rajono savivaldybės tarybos sprendimo „Dėl kompiuterinės įrangos perėmimo savivaldybės nuosavybėn ir jo perdavimo valdyti, naudoti ir disponuoti patikėjimo teise“ projektas parengtas vadovaujantis Lietuvos Respublikos vietos savivaldos įstatymo 6 straipsnio 5 ir 6 punktais, 16 straipsnio 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu ir 20 straipsnio 1 dalies 4 punktu ir atsižvelgiant į Nacionalinės švietimo agentūros ir Lazdijų rajono savivaldybės 2016 m. spalio 24 d. Jungtinės veiklos sutarties Nr. F3-33-(05) 2020 m. balandžio 2 d. pasirašytą papildymą Nr. 15-207.

**Parengto sprendimo projekto tikslai ir uždaviniai**. Tikslas – perimti Lazdijų rajono savivaldybės nuosavybėn savarankiškosioms funkcijoms įgyvendinti valstybei nuosavybės teise priklausantį ir šiuo metu Nacionalinės švietimo agentūros patikėjimo teise valdomą turtą, perduoti jį sprendimo 2 priede nurodytoms mokykloms valdyti, naudoti ir disponuoti juo patikėjimo teise.

**Kokių rezultatų laukiama.** Bus įgyvendinti aukščiau paminėti teisės aktai, Lazdijų rajono ugdymo įstaigos valdys, naudos ir disponuos joms perduotu turtu patikėjimo teise.

**Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Neigiamų pasekmių nebus.

**Kaip šiuo metu yra sureguliuoti projekte aptarti klausimai bei kokie šios srities teisės aktai tebegalioja (pateikiamas šių aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.**  Priėmus teikiamą projektą, galiojančių teisės aktų keisti nereikia.

**Projekto rengimo metu gauti specialistų vertinimai ir išvados.** Nėra.

Sprendimo projektą paruošė Lazdijų rajono savivaldybės administracijos Švietimo, kultūros ir sporto skyriaus vyr. specialistė Jūratė Jasiulevičienė.

Vyr. specialistė Jūratė Jasiulevičienė